KISS ปักหมุด “โรดโชว์” ออนไลน์ 4 ก.พ. ก่อนลุยเทรด SET ตามแผน
KISS ปักหมุด “โรดโชว์” ออนไลน์ 4 ก.พ. ก่อนลุยเทรด SET ตามแผน
28 ม.ค. 2564

บริษัท โรจูคิส อินเตอร์เนชั่นแนล จำกัด (มหาชน) หรือ KISS ผู้พัฒนานวัตกรรมและสร้างสรรค์ผลิตภัณฑ์เพื่อความงามและสุขภาพ ภายใต้แบรนด์ Rojukiss, PhDerma, Best Korea, Wonder Herb และ Sis2Sis เปิดเผยว่า บริษัทเตรียมโชว์วิสัยทัศน์แนะนำธุรกิจและกลยุทธ์การเติบโต ก้าวสู่ผู้นำนวัตกรรมความงามและสุขภาพของเอเชียในวันที่ 4 ก.พ.นี้ ตั้งแต่ 13.00 น. ผ่าน Facebook page: Rojukiss หรือ Facebook page: Wealthy Thai
นำโดยทีมผู้บริหารอย่าง คุณวรวรรณ ไชยกำเนิด, คุณธนายุส ลีรพันธ์ และคุณวิภาภรณ์ เนียมละออง พร้อมด้วย คุณวีณา เลิศนิมิตร ผู้ช่วยผู้จัดการใหญ่ ผู้บริหารสายงาน Investment Banking ธนาคารไทยพาณิชย์ จำกัด (มหาชน) หรือ SCB ในฐานะที่ปรึกษาทางการเงิน และกรรมการบริษัทหลักทรัพย์ ไทยพาณิชย์ จำกัด ในฐานะผู้จัดการการจัดจำหน่ายและรับประกันการจำหน่าย
สำหรับ KISS เป็นหุ้นไอพีโอน้องใหม่ เตรียมเข้าระดมทุนในตลาดหลักทรัพย์แห่งประเทศไทย (SET)